Atzinumi 23-TA-1552
Izdrukāts 01.08.2023. 14.57
Atzinumi 23-TA-1552
Izdrukāts 01.08.2023. 14.57
23-TA-1552: Noteikumu projekts (Grozījumi)
Grozījumi Ministru kabineta 2011. gada 31. maija noteikumos Nr. 418 "Noteikumi par riska ūdensobjektiem"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Latvijas Pašvaldību savienība
Atzinums iesniegts
01.08.2023.
Atzinuma sniegšanas termiņš
01.08.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu (grozījumu) projekts
 Izdarīt Ministru kabineta 2011. gada 31. maija noteikumos Nr. 418 "Noteikumi par riska ūdensobjektiem" (Latvijas Vēstnesis, 2011, 86. nr.; 2017, 71. nr.) šādus grozījumus:
	Iebildums
MK noteikumu projektā, salīdzinot noteikumu projektu ar šobrīd spēkā esošajiem MK 31.05.2011. noteikumiem Nr. 418 “Noteikumi par riska ūdensobjektiem”, kopumā Augšdaugavas novada administratīvajā teritorijā papildus iekļauti 13 jauni upju un 11 jauni ezeru ūdensobjekti, kas ir ievērojami vairāk nekā bija līdz šim (5 upju un 7 ezeru ūdensobjekti). Līdz ar to paplašinās teritorijas, kurās vides aizsardzības institūcijas varētu izvirzīt stingrākus nosacījumus saimnieciskās darbības veikšanai, kā to paredz noteikumu projekta 8. punkts.
LPS vērš uzmanību uz to, ka šobrīd nevar prognozēt veikto grozījumu ietekmes uz sociāli ekonomisko situāciju pašvaldībā būtiskumu, tomēr arī apgalvot, ka nav, ietekmes arī nevar. Izvirzot papildu nosacījumus var tikt kavēta, vai pat ierobežota jaunas uzņēmējdarbības attīstība, kas viennozīmīgi negatīvi ietekmētu tautsaimniecības attīstību reģionā kopumā.
 Šobrīd noteikumu projekta 1.pielikuma tabulas 6. kolonnā[1] un 2.pielikuma tabulas 5. kolonnā[2] norādīti dažādi kolonnu nosaukumi attiecībā uz novadu un pilsētu teritorijām, kurās izvietoti ūdensobjekti, to sateces baseini. Lūdzam  vienādi formulēt noteikumu projekta 1.pielikuma tabulas 6. kolonnas un 2.pielikuma tabulas 5. kolonnas nosaukumus, lai izvairītos no strīdīgām situācijām un informācijas interpretācijas.
Vienlaikus  norādam, ja noteikumu projekta 1.pielikuma tabulas 6. kolonnā un 2.pielikuma tabulas 5. kolonnā būs norādīta informācija par novada pagastiem un pilsētām, kurās atrodas ūdensobejkta sateces baseins, tad vēršam uzmanību, ka pēc VSIA “Latvijas Vides, ģeoloģijas un meteoroloģijas centrs” tīmekļvietnē[3] pieejamās interaktīvās kartes, kur var apskatīt upju un ezeru ūdensobjektus, tiem piederīgas sateces baseina daļas (daļbaseinus), kā arī administratīvi teritoriālās vienības, kurās šie ūdensobjekti atrodas, ūdensobjekts:
E177 Sila ezers atrodas arī Demenes pagasta adminstratīvajā teritorijā;
D500 Daugava atrodas arī Ambeļu pagastā;
D487 Daugava atrodas arī Pilskalnes pagastā;
D497 Jāņupīte ar Kumbuli atrodas arī Tabores pagastā;
L169DA Dievidsusēja atrodas arī Subates pilsētā
Ja noteikumu projekta 1.pielikuma tabulas 6. kolonnā un 2.pielikuma tabulas 5. kolonnā būs norādīta informācija par novada pagastiem un pilsētām, kurās atrodas konkrētais ūdensobjekts, tad 2.pielikuma tabulas 5. kolonnas nosaukums neatbildīs administratīvajai piederībai.

Lūdzam kopā ar pašvaldību speciālistiem precizēt pielikumus.

	Ivita Peipiņa (LPS) (Sandra Bērziņa (LPS) vietā)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
 MK noteikumu projektā  ir papildus iekļauti ūdensobjekti, bet anotācijā nav atspoguļota to iekļaušanas sociāli ekonomiskā analīze, nav prognozēta veikto grozījumu ietekme uz sociāli ekonomisko situāciju pašvaldībās būtiskumu. Izvirzot papildu nosacījumus var tikt kavēta, vai pat ierobežota jaunas uzņēmējdarbības attīstība, kas viennozīmīgi negatīvi ietekmētu tautsaimniecības attīstību reģionā kopumā.

Lūdzam papildināt anotāciju izvērtējot prasību un izmaksu samērīgumu pret ieguvumiem

 Pielikuma saturu skatīt dokumentā
	Priekšlikums
Lūdzam sazināties ar Saldus novada pašvaldību un precizēt pielikuma karti, jo viņuprāt, nav definēts viens ūdensobjekts starp VO62 un VO63DA

